Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 4 Pv 331/12/1101	Bratislava I, 2.8.2012
EEČ : 2-8-46-2012

U Z N E S E N I E

Trestná vec:	obvinený XXXXX a spol. 
Prečin:	Neoprávnený zásah do práva k domu, bytu alebo k nebytovému priestoru spolupáchateľstvom podľa § 20 k § 218 odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bratislava I
Podľa § 214 odsek 1 Trestného poriadku postupujem vec trestného stíhania obvinených:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obvodnému úradu v Bratislave, odbor všeobecnej vnútornej správy
dňa 06.05.2012 v čase okolo 05.30 h neoprávnene vnikli do priestorov Veľvyslanectva Rakúskej republiky so sídlom Bratislava, Hodžovo námestie 1/A, nachádzajúcim sa na V. poschodí budovy patriacej spoločnosti Astoria Palace, s. r. o., ktoré má veľvyslanectvo Rakúskej republiky v prenájme a to tým spôsobom, že po uzamknutej kovovej bráne vyliezli do priestorov nachádzajúcich sa vo výške 2,5 metra, ktorý bol zabezpečený pletivom zabraňujúcim vniknutiu na požiarne schodisko, kde cez otvor v pletive vošli do objektu a vyšli na terasu patriacej ku kancelárskym priestorom veľvyslanectva kde vošli nezisteným spôsobom do kancelárskych priestorov, kde sa voľne pohybovali a zotrvali následne na terase, kde boli o 07.30 h zadržaný pracovníkmi strážnej služby, pričom nespôsobili žiadnu škodu
na prejednanie priestupku, pretože nejde o trestný čin, ale ide o skutok, ktorý by mohol byť priestupkom
Odôvodnenie:
Vyšetrovateľ Okresného riaditeľstva PZ Bratislava I, 2. oddelenie všeobecnej kriminality uznesením pod sp. zn. ORP-625/2-OVK-B1-2012 dňa 06.05.2012  v zmysle § 199 ods. 1 Tr. por. začal trestné stíhanie a následne v zmysle § 206 ods. 1 Tr. por. vzniesol obvinenie XXXXX a obv. XXXXX pre prečin neoprávneného zásahu do práva k domu, bytu alebo k nebytovému priestoru spolupáchateľstvom podľa § 20 k  § 218 ods. 2, ods. 3 písm. a/ Tr. zákona na vyššie uvedenom skutkovom základe.

XXXXX a XXXXX k veci zhodne uviedli, že skutočnosti uvedené v uznesení vyšetrovateľa sú pravdivé, pričom uviedli, že v ten deň sa vracali zo svadobnej oslavy svojho kamaráta, pričom si chceli pozrieť spln mesiaca a preto vyšli na terasu veľvyslanectva. O tom, že priestory patria veľvyslanectvu nemali vedomosť. Svoje konanie veľmi ľutujú, pričom uviedli, že v budúcnosti sa podobného protiprávneho konania nikdy nedopustia. 

Splnomocnená zástupkyňa Veľvyslanectva Rakúskej republiky XXXXX sa ku samotnému skutku nevedela vyjadriť. Uviedla, že konaním páchateľov veľvyslanectvu nevznikla žiadna škoda. XXXXX a XXXXX sa osobne dostavili na Veľvyslanectvo Rakúskej republiky a ospravedlnili sa priamo p. XXXXX, veľvyslancovi, pričom svoje konanie oľutovali. Z uvedeného dôvodu sa nepripájajú k trestnému konaniu. 

Svedok XXXXX vypovedal, že pracuje pre SBS IPR Security, s. r. o. so sídlom Bratislava, Železničiarská 13a bol povereným veliteľom objektu Astoria Palace, s. r. o. na Hodžovom námestí.  Na V. poschodí uvedeného objektu majú prenajaté priestory Rakúske veľvyslanectvo, pričom z dôvodu prebiehajúcich rekonštrukčných prác tieto nie sú zo strany veľvyslanectva používané. Dva krát do dňa vykonáva obhliadku uvedeného priestoru, pričom dňa 06.05.2012 tam zadržal a následne odovzdal príslušníkom polície, dvoch neznámych mladíkov, ktorý sa nachádzali na terasu objektu.  Na výzvu aby vysvetlili čo tam robia, obaja uviedli, že sa išli pozrieť na mesiac, pričom sa mu zdalo, že sú pod vplyvom alkoholu. Počas čakania na liadku polície sa správali slušne. 

Prečinu neoprávneného zásahu do práva k domu, bytu a k nebytovému priestoru podľa § 218 Tr. zákona sa dopustí ten, kto podľa odseku  2protiprávne vnikne, obsadí alebo užíva nebytový priestor iného alebo kto oprávnenej osobe v užívaní nebytového priestoru neoprávnene bráni. 

Podľa odseku 3 ak spácha čin uvedený v odseku 1 alebo 2 a) závažnejším spôsobom, alebo b) z osobitného motívu. 

	Podľa § 10 odsek 2 Tr. zákona nejde o prečin, ak vzhľadom na spôsob vykonania činu a jeho následky, okolnosti za ktorých bol čin spáchaný, mieru zavinenia a pohnútku páchateľa je jeho závažnosť nepatrná. 

Vyhodnotením dôkazov som dospel k záveru, že konaním obv. XXXXX a obv. XXXXX neboli naplnené všetky zákonné znaky prečinu neoprávneného zásahu do práva k domu, bytu alebo k nebytovému priestoru spolupáchateľstvom podľa § 20 k  § 218 ods. 2, ods. 3 písm. a/ Tr. zákona, vzhľadom na okolnosti samotného skutku, kedy obvinený vnikli do objektu kancelárií Veľvyslanectva Rakúskej republiky, ktoré boli v rekonštrukcii, za účelom sledovania splnu mesiaca, bez úmyslu akýmkoľvek spôsobom zasiahnuť do práva vlastníka alebo nájomníka k možnosti užívať dané nehnuteľnosť,  pričom obaja obvinený svoje konanie úprimne oľutovali a svojim konaní nespôsobili žiadnu škodu. 

Obaja obvinení  neboli doposiaľ súdne trestaný z čoho je možné usudzovať, že v tomto prípade sa z ich strany jednalo o jednorázové nerozvážne konane bez zjavného úmyslu poškodiť veľvyslanectvo Rakúskej republiky. 

Z vyššie uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ladislav Sloboda
prokurátor